**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVII****Број 11** | **Прокупље****05. Март****2025.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

На основу члана 44. тачка 5. Закона о локалној самоуправи („Службени гласник РС”, бр. 129/07, 83/14 – др. закон, 101/16 – др. закон, 47/18 и 111/21 – др. закон), а у складу са чланом 20. тачка 4. наведеног закона, члана 59. Статута Града Прокупља („Службени лист“ општине Прокупље 15/18), градоначелник Прокупља доноси

**ОДЛУКУ**

**О ОБРАЗОВАЊУ САВЕТА ЗА ПОРОДИЦУ И ДЕМОГРАФИЈУ**

**I**

Образује се Савет за породицу и демографију Града Прокупља (у даљем тексту: Савет) као саветодавни орган градоначелника Града Прокупља.

**II**

 Задаци Савета су да:

- прати поверене послове Града Прокупља у вези са системом породичноправне заштите и унапређења положаја породице и њених чланова, а нарочито деце,

- остварује сарадњу са републичким, покрајинским и градским органима поводом примене мера популационе и демографске политике,

- предлаже активности и предузима конкретне иницијативе за остваривање политике подизања наталитета, подстицања демографске обнове и очувања и јачања репродуктивног здравља,

- промовише породичне вредности, међугенерацијску сарадњу и вођење здравог и активног породичног живота, са стратешким циљем оснаживања породице и породичних односа у локалној заједници,

- иницира унапређење сарадње органа Града Прокупља, стручних и струковних организација и удружења на пољу побољшања квалитета живота свих старосних категорија, породичноправне заштите и унапређења положаја породице и њених чланова.

**III**

 Савет се образује на период од пет година.

**IV**

У Савет се именују:

1) Aлександар Петковић, већник Града Прокупља, председник Савета;

2) Дејан Живковић, већник Града Прокупља, заменик председника Савета;

3) за чланове:

- Миладин Милосављевић, руководилац Одељења за друштвене делатности у Градској управи града Прокупља

- Добрила Ранђеловић, већник Града Прокупља,

- Игор Стојановић, запослени у Градској управи Града Прокупља,

- Снежана Аранђеловић Павловић, запослена у Градској управи Града Прокупља,

- Милена Петровић, запослена у Градској управи Града Прокупља,

Председник, заменик председника и чланови Савета не добијају новчану надокнаду за учешће у раду Савета.

 **V**

 Савет ради у седницама, које се, по правилу, организују једном у месец дана, а по потреби и чешће.

 Седнице Савета се одржавају у просторијама Градске управе града Прокупља.

**VI**

 Савет на првој седници доноси пословник о раду.

 **VII**

Стручну и административно-техничку потпору Савету пружа Стручна служба Градске управе града Прокупља.

 **VIII**

Ова одлука ступа на снагу осмог дана од дана објављивања у „Службеном листу Града Прокупља”.

Број: 400-135/2025-01-1

У Прокупљу, дана: 05.03.2025. године

 ГРАДОНАЧЕЛНИК

 ГРАДА ПРОКУПЉА

 Мирослав Антовић с.р.

***С а д р ж а ј***

***1.Одлука о образовању Савета за породицу и демографију................................................1-2***



 Издавач**:** *Скупштина града Прокупља*

 **Лист уредио** *Ивана Обрадовић*

**Главни и одговорни уредник:** *Секретар Скупштине града Прокупља Тања Ђорђевић*